ลูบคม
มานั่งทำงานในตำแหน่งผู้อำนวยการสำนักงานสลากกินแบ่งรัฐบาลไม่นาน &#8220;พี่โจ๊ก&#8221; พล.ต.ต.อรรถกฤษณ์ ธารีฉัตร ก็เจอรับน้อง มีมือดีส่งหนังสือแอบติดตราสำนักงานสลากกินแบ่งฯ พร้อมลายเซ็นของ &#8220;พล.ต.ต.อรรถกฤษณ์&#8221; ร่อนถึงผู้ประกอบการโรงงานทั่วราชอาณาจักร ว่าเป็นผู้โชคดีมีสิทธิได้รับเลขเด็ด 3 ตัวท้าย รางวัลที่ 1 งวดประจำวันที่ 1 ส.ค. 2555
1 ส.ค. 2555

มานั่งทำงานในตำแหน่งผู้อำนวยการสำนักงานสลากกินแบ่งรัฐบาลไม่นาน “พี่โจ๊ก” พล.ต.ต.อรรถกฤษณ์ ธารีฉัตร ก็เจอรับน้อง มีมือดีส่งหนังสือแอบติดตราสำนักงานสลากกินแบ่งฯ พร้อมลายเซ็นของ “พล.ต.ต.อรรถกฤษณ์” ร่อนถึงผู้ประกอบการโรงงานทั่วราชอาณาจักร ว่าเป็นผู้โชคดีมีสิทธิได้รับเลขเด็ด 3 ตัวท้าย รางวัลที่ 1 งวดประจำวันที่ 1 ส.ค. 2555 
ถ้าสนใจให้ต่อสายตรงมาถึงกรรมการพร้อมให้เบอร์โทร.08-4431-3784 ภายในวันที่ 30-31 ก.ค. 2555 ภายในเวลาราชการด้วยนะ 08.00-15.00 น. นี้ด่วน! 
แจ้งเหตุที่ให้เลขเด็ด เพราะเห็นอกเห็นใจที่ต้องเผชิญภาวะเศรษฐกิจถดถอย สำนักงานสลากฯ จัดสมนาคุณครั้งใหญ่มอบขวัญเป็นเลขเด็ด จะได้กระเป๋าตุงถ้วนหน้า นโยบายกระจายรายได้สู่ชนบทและเป็นกลยุทธ์หมัดเด็ดที่จะล้มล้างเจ้ามือหวยเถื่อน
ตบท้ายจดหมาย ขอให้มั่นใจว่าเลขที่ได้รับน่าเชื่ออย่างแน่นอน และขอให้เป็นความลับสุดยอด เจอลูบคมอย่างนี้ “ผู้การโจ๊ก” จะว่าอย่างไง